## La delegada del Consell a Alacant es reunix amb els alcaldes de Beneixama i Cañada

*** Agustina Esteve explica les inversions de la Generalitat en els dos municipis**

La delegada del Consell a Alacant, Agustina Esteve, ha mantingut una reunió de treball amb l’alcalde de Beneixama, Vicente Ibáñez, i posteriorment s’ha desplaçat fins al municipi de Cañada, a on s’ha reunit amb el seu primer edil, Rafael Serrano.

A Beneixama, Esteve ha comentat amb l’alcalde les inversions de la Generalitat i ha conegut les necessitats dels veïns del municipi, especialment en matèria d’infraestructures hídriques i de transport. La delegada del Consell ha assenyalat que traslladarà estes demandes als departaments corresponents de la Generalitat.

A continuació, Agustina Esteve s’ha reunit amb l’alcalde de Cañada, Rafael Serrano, qui l’ha informat dels projectes que portarà a terme l’equip de govern durant este mandat. Després de la trobada, la delegada del Consell ha firmat en el Llibre d’Honor de l’Ajuntament.

En finalitzar les reunions, Esteve ha destacat la “implicació” del Govern Valencià amb tots els municipis de la província d’Alacant “per a contribuir al seu desenrotllament econòmic i social”.

Fecha: 18/09/2024